JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## CAMPUH KODE BASA BALI KUNO-BASA SANSKERTA RING PUPULAN PRASASTI BALI KUNO WARSA 882-914 MASEHI
Kd. Dwi Swandana 1 , I Kt. Paramarta 1 , IB. Putra Manik A 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {dwiswandana@gmail.com, ketutgembel@yahoo.co.id, putramanikaryana@gmail.com}@undiksha.ac.id

## Kuub
Tetilikan  puniki  matetujon  mahbahang  (1)  soroh  campuh kode manut undagan  kruna  sajeroning  prasasti  Bali  Kuno  warsa  882-914  masehi,  (2)  soroh campuh kode manut  pawiwit  basa  sajeroning  prasasti  Bali  Kuno  warsa  882-914 masehi, lan (3) pawesana ( faktor ) sane ngawinang campuh kode sajeroning prasasti Bali  Kuno  warsa  882-914  masehi.  Jejering  tetilikan  inggih  punika  prasasti  Bali  Kuno saking  warsa  882-914  masehi.  Panandang  tetilikan  inggih  punika  campuh kode . Kramaning  tetilikan  sane  kaanggen  minakadi dokumentasi lan  sadu  wicara.  Data tureksa  sane  kaanggen  sakadi  mastikayang  data, reduksi data,  nyorohang  data  lan panyutetan. Pikolih tetilikan minakadi, (1) soroh campuh kode manut undagan kruna, sekadi campuh kode marupa kruna lingga lan  campuh kode marupa kruna tiron, (2) soroh campuh kode manut pawiwit basa kapolihang data campuh kode sane mawiwit saking basa Sanskerta, (3) pawesana ( faktor ) sane ngawinang campuh kode , sekadi parindikan saking sang sane mabaos lan parindikan basa.
Kruna Jejaton: campuh kode , prasasti Bali Kuno

## Abstrak
Penelitian  ini  bertujuan  menguraikan  (1)  jenis  campur  kode  menurut tingkatan  kata  dalam  prasasti  Bali  Kuno  tahun  882-914  masehi,  (2)  jenis  campur kode  menurut  asal  bahasa  dalam  parasasti  Bali  Kuno  tahun  882-914  masehi,  (3) faktor  yang  menyebabkan  campur  kode  dalam  prasasti  Bali  Kuno  tahun  882-914 masehi.  Subjek  penelitian  adalah  prasasti  Bali  Kuno  dari  tahun  882-914  masehi. Objek  penelitian  adalah  campur  kode.  Metode  penelitian  yang  digunakan  yaitu dokumentasi dan  wawancara. Analisis data yang digunakan seperti identifikasi data, reduksi data, klasifikasi data dan kesimpulan. Hasil penelitian yaitu, (1) jenis campur kode menurut tingkatan kata, yaitu campur kode berupa kata dasar dan campur kode berbentuk kata berimbuhan, (2) jenis campur  kode menurut  asal bahasa  didapatkan data campur kode yang berasal dari bahasa Sanskerta, (3) faktor yang menyebabkan campur kode, yaitu faktor penutur dan faktor kebahasaan
Kata Kunci : campur kode, prasasti Bali Kuno
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## Abstract
This study aims to describe (1) code mixing type according to the word level in the ancient Balinese inscription 882-914 AD, (2) mixed code type according to the language origin in the ancient Balinese inscription 882-914 AD, (3) the factor causing mixed  code  in  the  ancient  Balinese  inscription  882-914  AD.  Research  subject  is ancient  Balinese  inscription  from  882-914  AD.  Research  object  is  mixed  code. Research method used is  documentation and  interview.  Data analysis used such as data  identification,  data  reduction,  data  classification  and  conclusions.  Research result  is  (1)  code  mixing  type  according  to  the  word  level,  mixed  code  in  word  base form  and  mixed  code  in  affixed  word  form,  (2)  mixed  code  type  according  to  the language origin obtained mixed code data that derived from Sanskrit, (3) factors that cause mixed code, ie speaker factor and linguistic factor.
Keywords : mix code, ancient Balinese inscription

## PURWAKA
Basa Bali wantah sinalih
tunggil basa daerah sane wenten ring panegara Indonesia. Basa Bali punika kaanggen  piranti  mabebaosan  olih krama  Bali.  Basa  Bali  mangkin  sane kasengguh  basa  Bali  Anyar  (modern) sampun  akeh  kaiusin  olih  akeh panglimbak  basa  sane  lianan.  Indik panglimbak basa Bali sadurung sakadi mangkin kakepah dados tigang panglimbak  sane  kawastanin  aab (periodisasi)  panglimbak  basa  Bali.
Tigang  pahan  panglimbak  punika  (1) basa  Bali  sane  akeh  keni  iusan  kosa basa Sanskerta sane sering
kasengguh  basa  Bali  Kuno,  (2)  basa Bali  sane  kosa  basanyane  akeh kapanggihin kosa basa Jawa lan kosa basa  Jawa  Kuno  sane  kasengguh basa  Bali  Tengahan,  (3)  basa  Bali sane  kosa  basanyane  nenten  wantah kacampuhin olih kosa basa Sanskerta lan  Jawa  Kuno  kemanten,  nanging sampun  akeh  kapanggihin  kosa  basa Indonesia,  Cina,  taler  basa  dura negara  sane  lianan  kasengguh  basa Bali  Anyar  (modern)  (Bawa  ls,  1985: 21).
Maosang  indik  kawentenan basa  Bali  Kuno  mapaiketan  sareng tradisi  lan  budaya  kuno  sane  wenten ring  Bali.  Basa  Bali  Kuno  nenten prasida  lempas  sareng  kawentenan prasasti  Bali  Kuno.  Prasasti  punika pinaka genah nyurat sakancan kauripan  lan  budaya  krama  Bali  duke punika.  Punika  mawinan  ring  prasasti
Bali  Kuno  wenten  tampak  tetamian ngenenin  indik  kawentenan  basa  Bali Kuno.
Goris  (1954)  nemuang  wenten 37  prasasti  mabasa  Bali  Kuno  sane mijil  ngawit  warsa  882-1050  masehi. Basa Bali Kuno akeh kaiusin olih basa Sanskerta  maka  wesana  panglimbak Hindu-India  ka  Bali.  Manut  praktiasa riin  lan  panampen  Bawa,  akehnyane iusan  basa  Sanskerta  ring  basa  Bali Kuno pinih akeh kapanggihin ring aab pangriin  prasasti  mabasa  Bali  Kuno inggih  punika  ring  warsa  882-914 masehi. Prasasti sane mijil sasampun duke  punika  nenten  kaiusin  olih  basa Sanskerta  kemanten  nanging  taler sampun  akeh  nerima  iusan  saking basa Jawa Kuno.
Salami  warsa  882-914  masehi kapanggahin  7  prasasti  mabasa  Bali Kuno punika (1) prasasti Sukawana AI sane magenah desa Sukawana kecamatan Kintamani kabupaten Bangli,  (2)  prasasti  Bebetin  AI  sane magenah ring desa Bebetin kecamatan Sawan kabupaten Buleleng,  (3)  prasasti  Trunjan  AI magenah  ring  desa  Trunyan  Bangli, (4)  prasasti  Trunjan  B  taler  magenah ring desa Trunyan, (5) prasasti Bangli, Pura  Kehen  A2  magenah  ring  desa Cempaga  pura  Kehen  kecamatan Bangli, (6) prasasti Gobleg Pura Desa I magenah ring desa Gobleg kecamatan
Banjar kabupaten
Buleleng,  lan  (7)  prasasti  Angsari  A sane  magenah  ring  desa  Angseri
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
kecamatan Penebel kabupaten Tabanan.  Sajeroning  prasasti-prasasti punika  nenten  kasurat  indik  sapasira raja ring aab prasasti punika.
Maka bukti iusan basa Sanskerta  sajeroning  basa  Bali  Kuno prasida kacingak ring prasasti
Sukawana  A1  (882  Masehi)  sane kasengguh pinaka prasasti pinih kuno. Punggelan  daging  prasasti  punika kasurat sakadi ring sor.
Yumu pakatahu sarbwa kiha,
dinganga  prajuna  nāyakan  makarun kumpi anan mañuratang ājñā
danañjaya,  pircintayangku  mān  tua ulan  di  bukit  (Sukawana  A1,  882  M. 001 Ib 1).
‘ida  dane  sareng  sami  mangda  uning parajana  sane  dados  prajuru,  sane dados  prajuru  manggala  paruman inggih  punika  Kumpi  Anan  mrentah Danañjaya dados juru surat pamrentahan,  sane  kayunang  titiang (dane singgih) inggih punika pesanggrahan ring bukit’
Sajeroning  punggelan  prasasti punika wenten kruna nāyakan ‘prajuru utawi  manggala’,  sarbwa  ‘sami’,  ājña ‘prentah  utawi  pituduh’  lan  kruna pircintayangku ‘sane kakayunang titiang  (dane  singgih).  Kruna  nāyakan mawit  saking  basa  Sanskerta  nayaka ‘manggala’,  sarbwa  mawit  saking krun a  sarve  ‘sami’,  ājña  sane  mawit saking  kruna  ajJa  ‘prentah’  lan  kruna pircintayangku  mawit  saking  kruna cinta  ‘kayun’.  Indike  punika  nujuang wenten  iusan  basa  Sanskerta  ring basa Bali Kuno.
Manut  praktiasa  data  riin  ring prasasti  Sukawana  punika  prasida kacingak  wenten  kalih  basa  inggih punika  basa  Bali  Kuno  lan  basa Sanskerta.  Iusan  Sanskerta  ring  basa Bali  Kuno  puniki  ngawinang  wenten pacampuhan  kalih  warna  basa  inggih punika  pantaraning  basa  Bali  Kuno lan basa Sanskerta.
Kawentenan
pacampuhan warna  basa  sajeroning  panglimbak basa  Bali  nenten  prasida  kakelidin, basa  Bali  sampun  saking  dumun nerima  iusan  saking  basa  lianan
sakadi  basa  Sanskerta,  Jawa  Kuno lan Tengahan, Cina, Portugis,
Belanda,  lan  Inggris.  Kawentenan pacampuhan  warna  ( kode )  basa  duk aab  basa  Bali  Kuno  nglantur  kantos aab  basa  Bali  Anyar  (modern).  Basa Bali Anyar (modern) sajabaning kantun  ngwarisin  pacampuhan  warna ( kode ) basa saking panglimbak sadurungnyane taler sampun kabuktiang  akeh  macampuh  warna basannyane  sareng  basa  Indonesia lan  Inggris.  Indike  punika  kabuktiang saking tetilikan asoroh sane mamurda Campuh Kode Ring  Koran  Bali  Post Rahina  Redite  Pamijilan  November- Desember  Warsa  2015  sane  akeh kapanggihin  kosa  basa  Indonesia  lan basa  dura  negara  (Inggris)  sane ngiusin  basa  Bali  (Prabandari,  2016). Salanturnyane kabuktiang ring
tetilikan sane mamurda Campuh Kode
Ring  Tembang  Pop  Bali  Bahagia  Itu Sederhana  Olih  Leeyonk  Sinatra  taler akeh kapanggihin kosa basa Indonesia  lan  basa  dura  negara (Inggris)  sane  ngiusin  basa  Bali (Widiastuti, 2016).
Madasar  antuk  bebahbahan ring  dadalan  pikobet  punika,  tetilikan sane  matetujon  nyinahang  campuh kode sajeroning panglimbak basa Bali pamekas  ring  basa  Bali  Kuno  dahat mabuat kalaksanayang. Madasar antuk  tetimbangan  punika,  panilik nglaksanayang
tetilikan
sane mamurda  Campuh Kode Basa  Bali Kuno-Basa  Sanskerta  Ring  Pupulan Prasasti  Bali  Kuno  Warsa  882-914 Masehi.
Bantang  pikobet  tetilikan:  (1) Napi  manten  soroh  campuh  kode manut  undagan  kruna  sajeroning prasasti  Bali  Kuno  warsa  882-914 masehi?,  (2)  Napi  manten  soroh campuh  kode  manut  pawiwit  basa sajeroning  prasasti  Bali  Kuno  warsa 882-914  masehi?,  (3)  Napi  sane ngawinang  campuh  kode  sajeroning prasasti  Bali  Kuno  warsa  882-914 masehi?
Tetujon  tetilikan  puniki  inggih punika  minakadi:  (1)  Mangda  prasida
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
mahbahang  soroh  campuh  kode manut  undagan  kruna  sajeroning prasasti  Bali  Kuno  warsa  882-914 masehi, (2) Mangda prasida mahbahang  soroh  campuh  kode manut  pawiwit  prasasti  sajeroning basa  Bali  Kuno  warsa  882-914 masehi, (3) Mangda prasida mahbahang  sane  ngawinang  campuh kode  sajeroning  prasasti  Bali  Kuno warsa 882-914 masehi
Ring  sajeroning  tetilikan  puniki wenten  kawigunannyane,  minakadi kawigunan  pamucuk  lan  kawigunan panglimbak sane kabahbahang sakadi ring sor
Kawigunan  Pamucuk  ( teoritis ) ring  tetilikan  puniki  inggih  punika mangda  prasida  ngicenin  kawruhan lan  nglimbakang  dasar  tetimbangan ngenenin sosiolinguistik pamekasnyane  indik  campuh  kode sajeroning  prasasti  Bali  Kuno  warsa 882-914 masehi. Kawigunan Panglimbak  ( praktis )  tetilikan  puniki inggih  punika  minakadi:  (1)  Majeng ring  Panilik  sane  matetujon  pikolih tetilikan puniki mangda prasida
ngabinayang  ngenenin  indik  soroh campuh  kode  sane  wenten  ring prasasti Bali Kuno lan uning pawesana sane ngawinang kawentenan  campuh  kode  sajeroning prasasti  Bali  Kuno  warsa  882-914 masehi,  (2) Majeng  ring  Panilik Lianan,pikolih tetilikan puniki kaaptiang prasida kaanggen imba olih panilik  lianan  sane  madue  arsa pacang  nglaksanayang  tetilikan  sane masaih  utawi  mesib  sareng  tetilikan puniki.  Tetilikan  puniki  taler  kaaptiang prasida  dados dasar  lan  pratiwimba  ri tatkala  nglaksanayang  tetilikan  sane lianan lan mapaiketan sareng campuh kode, (3) Majeng ring Para Mahasisia, tetilikan  puniki  kaaptiang  prasida kaanggen nincapang kawagedan
paplajahan ring mata kuliah
sosiolinguistik. Mangda mahasisia punika  uning  tur  ngresepang  indik materi  sane  ngawinang  kawentenan campuh  kode.  Tetilikan  indik  campuh kode puniki mangda prasida
kaanggen  sarana,  sasuluh  utawi tetimbangan  tetilikan  sane  pacang kalaksanayang
Tetilikan sane kaselehin ngenenin  indik  campuh kode basa Bali Kuno-basa Sanskerta ring pupulan  prasasti  Bali  Kuno  warsa 882-914  masehi  puniki  mahbahang landaasan teori sakadi: kedwibahasaan (bilingualisme) , campuh kode ;  soroh  campuh kode ; dadalan  campuh kode ;  basa  Bali Kuno;  prasasti  basa  Bali  Kuno  lan basa Sanskerta. Kedwibahasaan utawi bilingualisme inggih punika
kawentenan  jadma  sane  waged  ring kalih  basa  ri  tatkala  mabebaosan  lan kawagedan soang-soang basa punika nenten musti sawaged basa ibunyane. Jadma  sane  waged  nganggen  kalih basa punika kasengguh dwibahasawan. Campuh kode inggih  punika panutur sane nganggen basa daerahnyane  minakadi  basa  daerah Bali  lan  nyisipang  basa  Indonesia utawi basa daerah lianan ring sajeroning  bebaosannyane,  prasida kabaosang  panutur  punika  sampun nganggen campuh kode.
Soroh-soroh campuh kode wenten    kalih  inggih  punika  manut pawiwit basa lan manut wangun kerta basa  (Jendra,  1991:  132).  Campuh kode manut  pawiwit  basa  kakepah dados tiga inggih punika campuh kode ke  tengah,  campuh kode ka  sisi,  lan campuh kode cecampuhan.  Campuh kode manut  wangun  kerta  basa kakepah  dados  tiga  inggih  punika campuh kode sajeroning  wangun kruna, campuh kode sajeroning wangun  frase,  lan  campuh kode sajeroning wangun klausa
Dadalan  Campuh  Kode  manut Jendra  (1991:  142)  wenten  tigang parindikan  sane  dados  dadalan  utawi sane ngawinang campuh kode. Tigang  parindikan  punika  minakadi sang  sane  mabaos,  basa  sane kaanggen,  lan  tetujon  bebaosan. Indike  punika  malih  kasaderanaang
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
dados  kalih,  inggih  punika  sang  sane mabaos dados parindikan saking sang sane mabaos lan basa sane kaanggen lan tetujon bebaosan dados parindikan basa
Basa  Bali  Kuno  inggih  punika parinama  basa  Bali  duk  aab  sane kuno. Basa Bali kuno puniki
kapanggihin sajeroning
prasasti- prasasti  sane  mijil  ring  aab  Bali  Kuno punika  (Granoka,  1984:  1).  Basa  Bali Kuno  sane  kaanggen  sajeroning prasasti-prasasti punika malianan sareng  basa  Bali  Kuno  lisan  sarahina inggihan wangun lan aab pangawigunannyane. Kantos mangkin durung wenten kapanggihin ragam/warna lianan
sareng
kawentenan ring prasasti-prasasti punika.  Salanturnyane,  manut  Bawa
(2002:  16)  basa  Bali  Kuno  inggih punika basa sane kapanggihin sajeroning  prasasti-prasasti  ring  Bali. Kantos mangkin, manut Goris (1954a) wenten  37  prasasti sane mabasa Bali Kuno.
Prasasti  inggih  punika  marupa piagam  (sane  kasurat  ring  batu, tembaga  lan  sane  lianan).  Asapunika taler  ring  prasasti  Bali  Kuno,  prasasti Bali  Kuno  pinaka  genah  nyurat sakancan  kauripan  lan  budaya  krama Bali  duke  punika  sane  kasurat  antuk basa Bali Kuno. Prasasti sane mabasa Bali Kuno wenten 37 prasasti (Goris, 1954). Prasasti-prasasti punika mijil  ring  warsa  sane  malianan  lan mawit saking raja sane malianan.
Basa  Sanskerta  inggih  punika sinalih  tunggil  rumpun  basa  Indo- Eropa  sane  pinih  purwa  sane  kantun kauningin  lan  lelintihannyane  pinih dawa.  Basa  Sanskerta  nglimbak  ring Indonesia  maka  wesana  panglimbak Hindu-India ring abad ka 5. Salanturnyane kebudayaan Hindu sampun jaya ring abad ka 7 kabuktiang antuk akeh kerajaan Hindu duke  punika.  Prasida  katarka  indik panglimbak  basa  Sanskerta  duke punika mabuat kantos mangkin.
KRAMANING TETILIKAN
Manut Wendra (2014: 31), kramaning  tetilikan  inggih  punika dudonan sane kalaksanayang ri tatkala nyawis pikobet sane kalaksanayang.  Kramaning  tetilikan punika  kakepah  dados  6  inggih punika,  (1)  palihan  tetilikan,  (2) jejering  lan  panandang  tetilikan,  (3) parikrama  mupulang  data,  (4)  piranti tetilikan, (5) data tureksa.
Palihan  tetilikan  ring  tetilikan puniki inggih punika deskriptif kualitatif sane  prasida  sane  nyinahang  indik campuh kode basa  Bali  Kuno-basa Sanskerta  ring  pupulan  prasasti  Bali Kuno warsa 882-914 masehi. Jejering tetilikan  puniki  inggih  punika  prasasti Bali  Kuno  warsa  882-914  masehi. Panandang  tetilikan  ring  tetilikan puniki inggih punika campuh kode.
Parikrama  mupulang  data  sane kaanggen  ring  tetilikan  puniki  inggih punika  nganggen  kalih  parikrama minakadi  kramaning  dokumentasi  lan kramaning  sadu  wicara.  Piranti  sane kaanggen  sajeroning  tetilikan  puniki inggih punika kaanutang sareng pikobet sane jagi kabahbahang minakadi
piranti dokumentasi
pamekasnyane  ri  kala  nyalin  (ngetik) teks prasasti nganggen panuntun tata sesuratan  manut  Goris  miwah  kartu data  lan  piranti  sadu  wicara  marupa daftar  pitaken  sane  katujuang  ring pegawai  Balai  Arkeologi  utawi  sujana Bali Kuno miwah marupa HP ( handphone ) sane
kaanggen ngerekam  kramaning  sadu  wicara saking  panampen  pegawai  Balai Arkeologi  utawi  sujana  basa  Bali Kuno. Sane kaping untat data tureksa sane  kaanggen  sajeroning  tetilikan puniki inggih punika mastikayang data (identifikasi  data),  nyorohang  data (klasifikasi  data),  reduksi  data  lan pamicutet (kesimpulan).

## PIKOLIH LAN TETEPASAN
Pikolih  lan  tetepasan  tetilikan saking  tetiga  bantang  pikobet  inggih punika  (1)  soroh  campuh kode manut
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
undagan  kruna  sajeroning  prasasti Bali  Kuno  warsa  882-914  masehi,  (2) soroh  campuh kode manut  pawiwit basa  sajeroning  prasasti  Bali  Kuno warsa  882-914  masehi,  lan  (3) pawesana  ( faktor )  sane  ngawinang campuh kode sajeroning  prasasti  Bali Kuno warsa 882-914 masehi.
Campuh kode manut  undagan kruna  utawi  wangun  kruna  prasida mawangun  kruna  lingga  ( kata  dasar ), kruna  dwi  lingga  ( kata  ulang ),  kruna satma  ( kata  majemuk )  lan  kruna  tiron ( kata  berimbuhan )  (Jendra,  1991: 136). Sajeroning tetilikan puniki kapolihang  34  data  sane  marupa campuh kode ring  undagan  kruna. Data-data  punika  prasida  kakepah dados  kalih  soroh  inggih  punika  data campuh kode marupa  wangun  kruna lingga  lan  sane  marupa  kruna  tiron. Campuh kode undagan  kruna  sane marupa  kruna  lingga  akehnyane  26 data  lan  sane  marupa  kruna  tiron  9 data.  Data  campuh kode manut undagan  kruna  sane  marupa  kruna lingga sajeroning tetilikan puniki inggih punika  sarbwa,  nāyaka,  dukha/ duhkha,  sāksī,  ājñā,  hetu,  senapati, bhik ṣu, satra, grama/ grāma, bhangsi/ bhangçi, prakāra, tapa, çaka, uparata, suddha/  çuddha,  caturthi,  pancami, krsna, nawami, bhagi/ bhāgi, tambrabhajaña,  çukla,  pak ṣa,  ratha lan  ya. Data  campuh kode manut undagan  kruna  sane  marupa  kruna tiron ring  tetilikan puniki inggih punika nāyakan,  pircintayangku,  parbhangçi, çimayangña,  patapān,  partapanān, habhagi/  habhāgi,  sesan/  sesaña  lan pūjān.
Kruna  sarbwa  punika  yening cingakin ring kamus Sankserta
witnyane sarve ‘sami/  samian’,  taler ring  kamus  basa  Bali  Kuno  sakadi punika  artosnyane.  Kruna  sarbwa  lan sarve  puniki  madue  kasumaihan struktur sareng  artosnyane.  Yening selehin  ring  imba  punggelan  prasasti Sukawana  AI  inggih  punika  yumu pakatahu  sarbwa  kiha  ‘ida  dane sareng  sami/  samian  mangda  uning parajana sane dados prajuru’
(Sukawana  A1,  882  M.  001  Ib  1). Salanturnyane  kruna  nāyaka  punika maartos  manggala,  imbanyane  ring punggelan  prasasti  Trunjan  AI  inggih punika nāyaka sākṣī ‘manggala saksi/ pasaksian’ (Trunjan AI, 833M. 003 IIa 3). Kruna salanturnyane inggih punika kruna  dukha  utawi  duhkha  sane maartos  sebet,  meweh,  imbanyane sakadi ring punggelan prasasti Bebetin  AI    inggih  punika  mula  dukha ‘wit meweh’ (Bebetin AI, 818M. 002 II b  2).  Kruna  salanturnyane  inggih punika  sāksī  ‘saksi/  pasaksian’,  sane kapolihang  ring  sesuratan  prasasti nāyaka  nāyaka  ‘manggala  saksi/ pasaksian’ (Trunjan AI, 833M. 003 IIa 3).  Data  salanturnyane  inggih  punika ājñā  ‘prentah’,  pinaka  imba  sesuratan kruna  punika  ring  prasasti  inggih punika  mañuratang  ājñā  danañjaya ‘mrentah  dananjaya  dados  juru  tulis’ (Sukawana AI, 818M. 001 Ib 1). Kruna campuh kode undagan  kruna  marupa kruna  lingga  salanturnyane  inggih punika  hetu  ‘awinan’  imbanyane sakadi ring punggelan prasasti punika ya hetu syuru ḥku kumpi siddhi ‘punika awinan titiang (dane singgih) ngandikain  kumpi  siddhi’  (Trunjan  AI, 833M. 003 Ib 2). Kruna salanturnyane senapati  ‘panglima’,  indike  puniki kabuktiang  ring  sesuratan  punggelan prasasti  inggih punika senāpati danda kumpi ‘panglima kumpi danda’ (Sukawana  AI,  818M.  001  1b  2). Kruna Sanskerta salanturnyane inggih punika  bhik ṣu  ‘pandita’,  imbanyane sakadi  sesuratan  puniki  me  bhik ṣu widya  ruwana  ‘lan  pandita  widya ruwana’ (Bebetin AI, 818M. 002 Ib 2). Kruna  satra  yening  cingakin  ring kamus  maartos  genah  mararian,  ring kamus  basa  bali  Kuno  maartos pasanggrahan. Genah mararian punika  sareng  pasanggrahan  madue paiketan  teges  inggih  punika  genah mararian punika marupa
pasanggrahan.
Pinaka imba
sesuratan satra sakadi ring punggelan prasasti puniki  bangunĕn partapanān satra  di  katahan  buru  ‘mangda kawangun pasanggrahan para patapa
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
ring  genah  maboros’  (Sukawana  AI, 818M. 001 Ib 3). Salanturnyane inggih punika  kruna  grama/  grāma  ‘krama’, imbanyane inggih punika grama
musirang  ya  maruma ḥ  ditu  ‘krama ngungsi sane meneng irika’ (Sukawana AI, 818M. 001 Ib 5). Kruna salanturnyane  sane  ngranjing  ring basa Sankserta inggih punika bhangsi/  bhangçi  ‘suling’,  yening cingakin  ring  kamus  Sanskerta  kruna punika  witnyane vamzi ‘suling’ . Kruna bhangsi  lan vamzi punika  madue kasumaihan struktur lan  teges  sane nenten  mauwah.  Kruna    prakāra ‘sakancannya’
sane
prasida kacingakin ring imba sesuratan punggelan  prasasti  sakadi    pamahen pamli  prakāra  ‘naur  sane  katumbas lan  sakancannya’  (Bebetin  AI,  818  M. 002 IIa 2). Kruna salanturnyane inggih punika  tapa  ‘tapa,  pertapaan’,  kruna puniki saking struktur kantun manggeh ring artosnyane sane pateh. Imbanyane  prasida  kacingak  sakadi punggelan  sesuratan  prasasti  puniki pabharu  di  tapa  haji  ‘krama  anyar sane  meneng  ring  pertapaan  raja’ (Sukawana  AI,  818M.  001  IIa  4). Kruna çaka ‘warsa, çaka’ taler nenten nguwah struktur lan  teges  sane kantun  manggeh.  Imbanyane  sakadi sesuratan  prasasti  puniki  di  çaka  804 kilagiña di putthaging ājñā ‘ring warsa çaka 804 kasuratang prentah olih raja’ (Sukawana  AI,  818M.  001  IIIa  2). Kruna  salanturnyane  sane  marupa kruna Sanskerta inggih punika uparata ‘upacara ala mati’, imbanyane inggih  punika  ana  uparata  ta  anak maruma ḥ  ditu  ‘wenten  upacara  ala mati  ring  anak  sane  meneng  irika’. Kruna  sane  kruna  linggaa  Sanskerta salanturnyane  inggih  punika  suddha/ çuddha ‘suci’, indike puniki kabuktiang sasampune  nyingakin  ring  kamus Sanskerta  lan  kamus  Bali  Kuno artosnyane manggeh. Imba sesuratan prasastinyane  sakadi  puniki  bhik ṣu suddha  ganitriña  ‘pandita  suci  sane durung  marabian’  (Trunjan  AI,  833M.
003 IIIa 2).
Salanturnyane kapanggihin  caturthi  ‘rahina  kaping
pat’, imbanyane ring sesuratan punggelan  prasasti  puniki  di  bulan āsaddha  çukla  caturthi  rggas  pasar bwijayamanggala  ‘ring  bulan  suci roras  rahina  pasaran  beteng  kaping pat’  (Trunjan  AI,  833M.  003  IVa  3). Kruna  salanturnyane  inggih  punika pancami  ‘tanggal  lima’,  imbanyane ring punggelan prasasti puniki di bulan besakha çukla  pañcami  ‘ring  bulan suci paro terang tanggal lima’ (Bebetin AI,  818M.  002  IIIb  1).  Kruna  sane ngranjing ring Sanskerta sane sampun  lumbrah  inggih  punika  krsna ‘ireng’  sane  prasida  kapanggih  ring punggelan  sesuratan  prasasti  puniki bulan  asuji  krsna ‘bulan  kaping  tiga peteng  (tilem)’(Trunjan  B,  833M.  004 IIb  4).  Kruna  ireng  wenten  paiketan teges  sareng  peteng  utawi  tilem punika.  Kruna  salanturnyane  inggih punika  nawami  ‘kaping  sia’,  yening cingakin ring kamus Sanskerta witnyane saking navami sane manggeh maartos kaping sia. Imbanyane  prasida  kacingak  ring punggelan sesuratan prasasti puniki di bulan bhadrawada krsna nawami ‘ring bulan  kaping  kalih  sajeroning  awarsa saka  nepek  ri  kala  tilem  kaping  sia’ (Gobleg,  Pura  Desa  I,  836M.  006  IIa 5).  Kruna  salanturnyane  sane  kantun katami  kantos  mangkin  marupa  kruna Sanskerta  inggih  punika  bhagi/  bhāgi ‘baga,  eduman’,  imbanyane  sakadi ring  punggelan  sesuratan  prasasti puniki  inggih  punika  maruhani  dua bhagi  ‘lanang  polih  duang  eduman/ baga’ (Sukawana AI, 818M. 001 IIb 1). Salanturnyane  inggih  punika  kruna tambrabhajaña  ‘lempengan  tembaga’, yening  selehin  ring  kamus  Sanskerta kruna  punika  minabang  gabungan saking  kruna tamra ‘tembaga’  lan bhajana ‘piringan’  sane  ngwangun artos  sane  nenten  doh  malianan. Kruna  Sanskerta  sane  lianan  sane sampun  lumbrah  inggih  punika  çukla ‘terang,  suci’,  imbanyane  sakadi sesuratan prasasti puniki inggih punika di bulan besakha çukla pañcami  ‘ring  bulan  suci  paro  terang tanggal  lima’  (Bebetin  AI,  818M.  002
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
IIIb  1).  Kruna  salanturnyane  sane ngranjing basa Sanskerta inggih punika    pak ṣa  ‘bulan  paruh’  sakadi sesuratan  prasasti  puniki  di  bulan a ṣādha  çukla  pakṣa  rggas  pasar bwijayamanggala  ‘ring  bulan  suci paruh  roras  rahina  pasaran  beteng’. Kruna  lingga  Sanskerta  sane  lianan inggih punika r atha
‘kereta’, sesuratannyane prasida kacingak ring punggelan  prasasti  inggih  punika mañuratang  ratha  ‘manyurat  kereta’ (Trunjan  AI,  833M.  003  Ib  3). Salanturnyane  sane  kaping  untat kruna  lingga  sane  ngranjing  ring Sanskerta  inggih  punika  ya  ‘punika’, yening  cingakin  ring  kamus  Bali  kuno artos  ya  punika  wenten  kalih  inggih punika  ‘punika’  lan  ‘ya  sane  nujuang jadma’.  Dadosnyane  data  sane kaambil ring tetepasan kruna ya puniki wantah  sane  anut  sareng  artos  ring Sanskerta. Imbanyane sakadi ya hetu syuru ḥku kumpi siddhi ‘punika awinan titiang  (dane  singgih)  ngandikain kumpi  siddhi’  (Trunjan  AI,  833M.  003 Ib 2)
Tetepasan  data  campuh kode manut  undagan  kruna  sane  marupa kruna  tiron  ring  tetilikan  puniki  inggih punika nāyakan, pircintayangku, parbhangçi,  çim ayangña,  patapān, partapanān, habhagi/ habhāgi, sesan/ sesaña  lan  pūjān.  Sakadi  sane sampun  kauningin  indik  kruna  tiron punika  wantah  kruna  sane  sampun polih  wewehan.  Kruna  nāyakan yening  cingakin ring kamus  Bali  Kuno maartos manggala, ring kamus Sanskerta wenten  kruna  nāyaka ‘manggala’.  Sinah  wenten  marupa wewehan  (pangiring)  n  ring  ungkur kruna nāyaka punika. Yening
dadosang pola inggih punika nāyaka + n  =  nāyakan.  Punika  nyinahang wenten pacampuhan pantaraning kruna  Sanskerta  nāyaka  sareng pangiring  n  sane  ngamanggehang arots  manggala.  Imba  sesuratan kruna  punika  sakadi  ring  punggelan prasasti  puniki  inggih  punika  nāyakan makarun cagu ‘manggala persidangan inggih  punika  Cagu’  (Trunjan  AI,
833M. 003 Ib 1). Kruna tiron salanturnyane inggih punika pircintaya ngku ‘sane kakayunang titiang (dane singgih)’, yening bahbahang dados pir + cinta + yang + ku,  kruna  cinta  yening  rereh  ring kamus Sanskerta kruna cinta maartos ‘kayun’.  Kruna  cinta  punika  polih pangater  pir,  iringan  yang  lan  polih kruna pangentos jadma kapertama ku. Pangater  pir  ring  ajeng  kruna  cinta ngwangun kruna kriya linaksana saking morfem  dasar. Imbanyane sakadi
sesuratan puniki pircintayangku  mān  tua  ulan  di  bukit ‘sane  kakayunang  titiang  (dane singgih)  inggih  punika  pasanggrahan ring  bukit’  (Sukawana  AI,  818M.  001 Ib  1). Kruna  salanturnyane  inggih punika  parbhangçi,  witnyane  saking kruna  bhangçi/  vamzi  ‘suling’,  sane polih pangater par. Ring tata basa Bali Kuno  pangater  par  wigunannyane wantah  ngwangun pelaku /  jadma. Sinah parbhangçi inggih punika marupa  kruna  aran  sane  artosnyane tukang suling. Kruna
tiron salanturnyane  wantah  çimayangña ‘sane  watesnyane’    sane  mawiwit saking kr una çima ‘wates’ polih iringan yang  lan  ña.  Imbanyane  sakadi  ring sesuratan prasasti puniki inggih punika ҫimayangña  hangga  tingkad karu ḥ  ‘watesnyane  kantos  tukad  ring sisi kauh’ (Sukawana AI, 818M. 001 Ib 3). Kruna salanturnyane inggih punika patapān ‘genah matapa’ sane witnyane  saking  kruna  tapa  polih pangater pa lan pangiring an. Pangater  pa  sajeroning  basa  bali Kuno  madue  kawigunan  ngwangun kruna  aran,  asapunika  taler  pangiring an  sane  ngwangun  kruna  aran. Patapān  ‘genah  matapa’  wantah kruna  aran,  imbanyane  sakadi  ring sesuratan  punggelan  prasasti  puniki inggih  punika  patapān  songan  bunga ‘genah matapa songan bunga’ (Trunjan  AI,  833M.  003  IIIb  3).  Kruna tiron  salanturnyane  inggih  punika partapanān  ‘tukang  matapa’  sane witnyane  saking  kruna  tapa  polih pangater  par  lan  pangiring  nan.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Pangater  par  ring  ajeng  mawiguna anggen ngwangun kruna aran minakadi  pelaku/ jadma.  Partapanān wantah  sang  sane  matapa  utawi tukang tapa. Imbanyane sakadi sesuratan  punggelan  prasasti  puniki inggih  punika  bangunĕn  partapanān satra  di  katahan  buru  ‘kawangun pesanggarahan  olih  tukang  tapa  ring genah maboros’ (Sukawana AI, 818M. 001  Ib  3).  Pikolih  salanturnyane  sane jagi  katepasin  inggih  punika  kruna habhagi/ habhāgi ‘aduman/ 1 bagian ’.
Kruna  punika  mawiwit  saking  kruna bhāgi  lan  pangater  ha,  pangater  ha nujuang  asiki,  salanturnyane  kruna bhāgi  witnyane  sane  basa  Sanskerta inggih  punika  baga  sane  artosnyane taler manggeh eduman/ bagian. Pinaka imba sesuratanyane ring prasasti  inggih  punika  babini  habhagi ‘majeng  ring  rabi/  istri  aduman’ (Trunjan  AI,  833M.  003  IIIa  5).  Kruna tiron  salanturnyane  sane  ngranjing ring  campuh kode inggih  punika sesan/  sesaña  ‘sisan/  sisannyane’. Wit  kruna  puniki  wantah  sesa  (zesa ring  kamus  Sanskerta online )  ‘sisa’ sane  polih  pangiring  n  lan  pangiring ña.  Imbanyane  inggih  punika  sesan yalapña  marhantuangña  panekĕn  di hyang api ‘sisannyane kaambil anggen  pangutangan  lan  kaaturang ring  hyang  api’  (Sukawana  AI,  818M. 001  IIb  3).  Kruna  sane  kaping  untat inggih  p unika  pūjān  ‘sembah’  sane mawiwit  saking  kruna  puja  polih pangiring  n,  kruna  puja  taler  maartos sembah. Imbanyane sakadi sesuratan punggelan  prasasti  puniki  kunang yanada  yanada  pūjān  sang  ratu  di guha  ‘salanturnyane  yening  wenten sembah  sang  ratu  ring  goa ’  (Trunjan AI, 833 M. 003 IIb 4).
Sajeroning
pikolih lan
tetepasan  indik  soroh  campuh kode manut  undagan  kruna  sajeroning prasasti  Bali  Kuno  warsa  882-914 masehi  sampun  prasida  nyantenang iusan  kruna-kruna  Sanskerta  duk warsa prasasti 882-914 masehi punika  dahat  mabuat  pisan  majeng ring  panglimbak  basa  Bali  Kuno.
Panilik taler cumpu lan nuut panampen Bawa sane maosang basa Bali Kuno wantah basa Bali sane akeh kaiusin  olih  basa  Sanskerta,  nanging panampen Bawa punika nenten mahbahang  iusan  basa  Sanskerta manut undagan kruna marupa wangun  kruna  lingga  lan  kruna  tiron. Malarapan antuk sinalih tunggil tetilikan  sane  sampun  kapolihang  lan katepasin olih panilik puniki utaminnyane  ring  prasasti  pangriin (882-914  masehi)  mahbahang  iusan punika  marupa kode-kode pamekas kruna-kruna
Sanskerta lan cecampuhan  sane  sampun  kakepah dados kalih inggih punika kruna lingga lan  kruna  tiron.  Bukti-bukti  basa Sanskerta sane marupa kruna Sanskerta  (lingga  +  tiron)  sane sampun  macampuh  sareng  basa  Bali Kuno  dahat  kabuatang  sajeroning nyinahang panglimbak basa Bali.
Salanturnyane  pikolih  campuh kode manut  pawiwit  basa.  Campuh kode manut  pawiwit  basa  kakepah dados tiga inggih punika campuh kode ke  tengah,  campuh kode ka  sisi,  lan campuh kode cecampuhan(Jendra, 1991:  132).  Sajeroning  tetilikan  puniki sane  taler  kawatesin  antuk  murda wantah  nyelehin  campuh kode basa Bali  Kuno  lan  basa  Sanskerta  sane nenten serumpun, sinah wantah ngamolihang  campuh kode manut pawiwit basa ka sisi duaning basa Bali Kuno  nenten  serumpun  sareng  basa Sanskerta (rumpun Indo-Eropa).
Tetepasan campuh kode manut  pawiwit  basa  kakepah  dados tiga  inggih  punika  campuh kode ke tengah,  campuh kode ka  sisi,  lan campuh kode cecampuhan.
Sajeroning  tetilikan  puniki  sane  taler kawatesin antuk murda wantah nyelehin campuh kode basa Bali Kuno lan  basa  Sanskerta  sane  nenten serumpun,  sinah  wantah  ngamoling campuh kode manut  pawiwit  basa  ka sisi  duaning  basa  Bali  Kuno  nenten serumpun  sareng  basa  Sanskerta (rumpun Indo-Eropa).
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Salanturnyane  pikolih  campuh kode manut  pawiwit  basa  marupa campuh kode ka sisi puniki akehnyane  35  data  luire  sarbwa, nāyaka,  dukha/  duhkha,  sāksī,  ājñā, hetu,  senapati,  bhik ṣu,  satra,  grama/ grāma,  bhangsi/  bhangçi,  prakāra, tapa,  çaka,  uparata,  suddha/  çuddha, caturthi,  pancami,  krsna,  nawami, bhagi/  bhāgi,  tambrabhajaña,  çukla, pak ṣa, ratha, ya, nāyakan,
pircintayangku, parbhangçi, çimayangña,  patapān,  partapanān,
habhagi/  habhāgi,  sesan/  sesaña  lan pūjān.
Pikolih puniki sampun katepasin  sakadi  ring  pikolih  campuh kode manut  undagan  kruna  ring ajeng.
Sakadi dasar tetimbangan sane maosang basa Sanskerta sampun  ngranjing  ka  Indonesia  ring abad kapertama lan abad kapitu, indik campuh  kode  manut  pawiwit  basa pamekas basa Bali
Kuno-basa Sanskerta  sampun  prasida  muktiang.
Pamekas  punika  ring  prasasti  Bali Kuno  882-914  masehi  (abad  ka  9).
Akeh  kode-kode  Sanskerta  sane ngiusin  basa  bali  Kuno.  Taler  basa Sanskerta sampun masikian ( bertintegrasi ) sareng kawentenan basa  Bali  Kuno  turmaning  sampun katami kantos mangkin ring
kawentenan basa Bali Anyar
( modern ).
Manut  Jendra  (1991:  142) parindikan  sane  ngawinang  campuh kode  inggih  punika  parindikan  saking sang  sane  mabaos  lan  parindikan basa.  Parindikan  saking  sang  sane mabaos  sane  dados  dadalan  campuh kode  minakadi  sang  sane  mabaos, sang  sane  kairing  mabaos,  lan parisolah sang sane mabaos.
Parindikan  basa,  sang  sane  mabaos sajeroning  nganggen  basannyane, sering  nyampuhang  basa  lianan  ring bebaosannyane  mangda  parindikan sane pacang kawedarang gelis karesepang. Kawentenan campuh kode pantaraning  basa  Bali  Kuno  lan basa  Sanskerta  sajeroning  prasasti Bali  Kuno,  majanten  sampun  sinah
antuk data-data sane sampun kawedar  ring  ajeng.  Irika  sampun macihna  indik  basa  Sanskerta  dahat ngiusan  basa  Bali  Kuno  duke  punika.
Parindikan sane
ngawinang pacampuhan kode-kode punika wantah  parindikan  saking  sang  sane mabaos, parindikan basa lan parisolah sang sane mabaos punika.
Pikolih  saking  kramaning  sadu wicara  sareng  narawakya pegawai Balai  Arkeologi utawi  sujana  basa Bali Kuno (Drs. I Wayan Sunarya) ring rahina  Soma,  8  Mei  2017  magenah ring  Kantor  Balai  Arkeologi,  Desa Sesetan, Kecamatan Denpasar Selatan,  Kabupaten  Kodya  Denpasar.
Manut  narawakya sane  mawasta Drs.
I  Nyoman  Sunarya,  pawesana  sane ngawinang  campuh kode sajeroning prasasti  Bali  Kuno  minakadi  sang sane  mabaos  lan  parindikan  basa. Parindikan saking sang sane mabaosnyane  sakadi  krama  Bali  lan krama tamiu pamekas pangadol saking  India  duke  punika  nganggen basa  Bali  Kuno  taler  pangadol  saking India  ngiusin  basa  Sanskerta  punika ring  tengah  kawentenan  basa  Bali Kuno punika. Interakasi punika wenten ri tatkala wenten transaksi jual beli. Parindikan saking basa minakadi basa  Sanskerta  duke  punika  dangan karesepang  olih  krama  Bali,  napi malih  ring  bali  duke  punika  sampun nganutin  sistem  kerajaan.  Akehan parinama-parinama sane ngiusin basa Bali  Kuno  ngenenin  indik  birokrasi pamrentahan. Punika nyinahang krama  Bali  duke  punika  akeh  nuutin/ meniru parinama-parinama saking basa Sanskerta punika
Saking  bebahbahan  punika prasida  kacutetang  pawesana  sane ngawinang  kawentenan  campuh kode sajeroning  prasasti  Bali  Kuno  saking warsa 882-914 masehi saking kramaning dokumentsi lan sadu wicara  sane  sampun  kamargiang, kapolihang  data  indik  pawesana  sane ngawinang  campuh kode sajeroning prasasti  Bali  Kuno  saking  warsa  882- 914  masehi  kapolihang  2  pawesana
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
inggih  punika  parindikan  saking  sang
sane mabaos miwah parindikan basa.

## PAMUPUT
Saking  pikolih  lan  tetepasan  sane sampun  kabahbahang  ring  ajeng,  prasida katingkesang  indik  campuh kode manut undagan  kruna  kapolihang  34  data.  Data- data  punika  prasida  kakepah  dados  kalih soroh  inggih  punika  data  campuh kode marupa  wangun  kruna  lingga  lan  sane marupa kruna tiron. Campuh kode undagan kruna sane marupa kruna lingga akehnyane  26  data  lan  sane  marupa kruna  tiron  9  data.  Soroh  campuh kode manut  pawiwit  basa  kapolihang  35  data sane mawiwit saking basa Sanskerta.
Pawesana sane
ngawinang campuh kode sajeroning  prasasti  basa
Bali  Kuno  saking  warsa  882-914  masehi inggih punika kapolihang saking kramaning  dokumentasi  saking  panilik  lan kramaning  sadu  wicara  saking  narawakya sane  untengnyane  pateh.  Pawesana punika  minakadi  parindikan  basa  lan parindikan saking sang sane mabaos.
Piteket  kawedarang  majeng  ring: (1)  Majeng  ring  panilik  kaaptiang  pikolih tetilikan puniki mangda prasida ngabinayang  ngenenin  indik  wangun  lan soroh campuh kode sane wenten sajeroning  Prasasti  Bali  Kuno  lan  uning pawesana ( faktor ) sane ngawinang kawentenan  campuh kode ring  prasasti punika; (2) Majeng ring panilik sane lianan kaaptiang  mangda  prasida  nglimbakang tetilikan puniki pamekas nglanturang tetilikan  ring  Prasasti  Bali  Kuno  sausan warsa  882-914  masehi.  Panglimbak  sane kaaptiang inggih punika mangda nglaksanayang tetilikan sane asoroh utawi sane  lianan,  sinalih  tunggilnyane  ngeninin indik  campuh kode sajeroning  prasasti basa  Bali  Kuno.  Indike  punika  kaaptiang kalaksanayang mangda wenten sandingan pikolih tetilikan sajeroning prasasti-
prasasti Bali Kuno sane lianan salanturnyane

## DAFTAR PUSTAKA
Arikunto,  Suharsini.  2005. Manajemen Penelitian . Jakarta: Rineka Cipta.
-------.  2006. Prosedur  Penelitian  Suatu Pendekatan Praktik . Jakarta: Rineka Cipta. Aslinda  dan  Leni  Syafyahya.  2010. Pengantar Sosiolinguistik . Bandung: PT Refika Adi Tama. Bawa, I Wayan. 2002. Sejarah Perkembangan Bahasa Bali. Denpasar: Penerbit Universitas Udayana. -------.  dkk.  1985. Studi  Sejarah  Bahasa Bali . Denpasar: Pemerintah
Daerah Propinsi Daerah Tingkat I Bali.
Chaer,  Abdul.  1994 .  Linguistik  Umum . Jakarta: Rineka Cipta.
-------.  2010. Sosiolinguistik  Perkenalan Awal . Jakarta: PT Rineka Cipta.
Goris, Roelof. 1954. Prasasti Bali.
Bandung:  Lembaga  Bahasa  dan
Budaja  Universitet Indonesia. Iqbal,  Hasan.  2002. Pokok-Pokok  Materi Metodologi Penelitian dan Aplikasinya . Indonesia: Ghalia. Jendra,  I  Wayan.  1991. Dasar-dasar Sosiolinguistik . Denpasar: Ikayana.
Listiani,  Ni  Made  Prabandari.  2016. Campuh  Kode  Sane  Wenten  Ring Rong  Bali  Orti  Koran  Bali  Post Rahina  Redite  Pamijilan  November- Desember  Warsa  2015. Singaraja: e-journal JPBB. Vol 3, No. 1: 1-10
Nababan,  P.W.J.  1991. Sosiolinguistik suatu Pengantar . Jakarta: PT Gramedia Pustaka Utama.
Oka  Granoka,  dkk.  1985. Kamus  Bahasa
Bali Kuno-Indonesia. Denpasar: Proyek  Pengembangan  Bahasa  dan
Sastra Indonesia dan Daerah.
Sugiyono. 2013. Metode Penelitian Kuantitatif, Kualitatif, Dan R&D . Bandung: Alfabeta.
Sutjiati  Beratha,  Ni  Lu h.  1992.  “Evolution Of  Verbal  Morphology  In  Balinese”.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Tesis.  Canberra:  The  Australian International Unversity.
Wendra,  I  Wayan.  2014. Buku  Ajar
Penulisan  Karya  Ilmiah .  Singaraja: UNDIKSHA UNDIKSHA. Widiastuti, Ida Ayu Kade. 2016. Kawentenan  Campuh  Kode  Ring Pupulan Tembang Pop Bali Bahagia
Itu Sederhana Olih Leeyonk Sinatra. Singaraja: e-journal JPBB. Vol 3, No. 1: 1-12.